Title: Personvern og kontroll i arbeidslivet
Description: Boken gir en oversikt over de mest sentrale reglene og problemstillingene som gjelder personvern og de delene av arbeidsretten som gjelder kontroll i arbeidslivet. Alle virksomheter behandler personopplysninger om sine ansatte for ulike formål og i ulike sammenhenger. Kjennskap til hvilke regler som gjelder for dette, er derfor noe mange har behov for. Bokens tema er omfattende, noe som medfører at enkelte problemstillinger kun blir overfladisk behandlet. På andre områder går boken mer i dybden, det gjelder særlig temaer som er spesielt aktuelle, eller som ikke tidligere er grundig behandlet i faglitteraturen. Videre er boken utformet slik at den skal være mulig å forstå uten spesielle juridiske forkunnskaper. Bokens tema er relevant for mange, både for arbeidstakere, arbeidsgivere, advokater, tillitsvalgte, personvernombud og andre som arbeider med juridiske problemstillinger i krysningspunktet personvern og arbeidsrett.